[pic] | KOMISIJA EVROPSKIH SKUPNOSTI |

Bruselj, 24.3.2009

COM(2009) 132 konč.

2009/0045 (ACC)

Predlog

SKLEP SVETA

o stališču, ki naj bo v imenu Skupnosti sprejeto v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

(predložila Komisija)

OBRAZLOŽITVENI MEMORANDUM

1. Konvencijo o trgovanju z žiti iz leta 1995 (v nadaljnjem besedilu: Konvencija) je sklenila Skupnost s Sklepom Sveta 96/88/ES[1] s trajanjem do 30. junija 1998 in se je od takrat redno podaljševala. Konvencija je bila nazadnje podaljšana s sklepom Mednarodnega sveta za žita junija 2007 in ostaja v veljavi do 30. junija 2009.

2. Nadaljnje podaljšanje Konvencije do dveh let je v interesu Skupnosti.

3. S podaljšanjem Konvencije se podaljša plačevanje prispevka Skupnosti v upravni proračun Mednarodnega sporazuma o žitih, ki zajema Konvencijo in Konvencijo o pomoči v hrani iz leta 1999. Ta prispevek je predviden v vrstici 05 06 01 proračuna Skupnosti (mednarodni kmetijski sporazumi).

4. Namen tega predloga je dobiti pooblastilo Sveta, da lahko Komisija v Mednarodnem svetu za žita glasuje v imenu Skupnosti za podaljšanje Konvencije o trgovanju z žiti do 30. junija 2011.

1. 2009/0045 (ACC)

Predlog

SKLEP SVETA

o stališču, ki naj bo v imenu Skupnosti sprejeto v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi z drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Konvencijo o trgovanju z žiti iz leta 1995 je sklenila Skupnost s Sklepom Sveta 96/88/ES[2] in je bila redno podaljšana za nadaljnja obdobja dveh let. Konvencija je bila nazadnje podaljšana s sklepom Mednarodnega sveta za žita junija 2007 in ostaja v veljavi do 30. junija 2009. Nadaljnje podaljšanje je v interesu Skupnosti. Komisija, ki zastopa Skupnost v Konvenciji o trgovanju z žiti, bi zato morala biti pooblaščena, da glasuje za tako podaljšanje –

SKLENIL:

Edini člen

Stališče Evropske skupnosti v Mednarodnem svetu za žita je glasovati za podaljšanje Konvencije o trgovanju z žiti iz leta 1995 za nadaljnje obdobje do dveh let.

Ta sklep pooblašča Komisijo, da izrazi to stališče v Mednarodnem svetu za žita.

V Bruslju,

Za Svet

Predsednik

OCENA FINANČNIH POSLEDIC ZAKONODAJNEGA PREDLOGA

Področje: Razvoj kmetijstva in podeželja Dejavnost: Mednarodni vidiki področja politike razvoja kmetijstva in podeželja |

NASLOV UKREPA: PODALJšANJE KONVENCIJE O TRGOVANJU Z žITI IZ LETA 1995 |

1. PRORAČUNSKA VRSTICA + RAZDELEK

Razdelek 4 – EU kot globalni partner

05 06 01: Mednarodni kmetijski sporazumi

2. SKUPNI ZNESKI

2.1. Skupna dodeljena sredstva za ukrep (del B): 0,775 milijona EUR

2.2. Obdobje uporabe: od 1. 7. 2009 do 30. 6. 2011

2.3. Celotna večletna ocena odhodkov (v milijonih EUR)

2010 | 2011 | Skupaj |

OPO | 0,375 | 0,400 | 0,775 |

Plačila | 0,375 | 0,400 | 0,775 |

2.4. Skladnost s finančnim načrtovanjem in finančno perspektivo

X Predlog je skladen z obstoječim finančnim programiranjem.

2.5. Finančni vpliv na prihodke

X Brez finančnih posledic (obsega tehnične vidike v zvezi z izvajanjem ukrepa).

3. ZNAČILNOSTI PRORAČUNA

Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

obvezni | dif. | NE | NE | NE | 4 EU kot globalni partner |

4. PRAVNA PODLAGA

Člen 133 v povezavi s členom 300(2) Pogodbe.

5. OPIS IN RAZLOGI

5.1. Potreba po ukrepanju Skupnosti

Evropska skupnost mora biti zaradi svojega gospodarskega pomena, zlasti na področju kmetijstva, zastopana v mednarodnih kmetijskih sporazumih, ki so pomembni za nadaljnji svetovni razvoj in varovanje interesov Skupnosti pri zadevnih proizvodih.

Plačilo članarin ES Mednarodnemu svetu za žita (ICG) omogoča doseganje ciljev mednarodnih sporazumov. Mednarodni svet za žita, ki je pristojen za upravljanje Sporazuma glede Konvencije o trgovanju z žiti iz leta 1995 in Konvencije o pomoči v hrani iz leta 1999 spodbuja cilje sporazumov, ki zajemajo mednarodno sodelovanje, izmenjavo statističnih podatkov, napovedi tržnih trendov itd. in za Konvencijo o pomoči v hrani jamstvo, da je deželam v razvoju zagotovljen najmanjši znesek pomoči v hrani iz Evropske unije. Zato je v interesu ES, da je del teh sporazumov.

Članarine se določijo vsako leto in se plačujejo, dokler je Evropska skupnost članica sporazumov.

Če bi morala Evropska skupnost sama izvajati iste ukrepe, ki jih izvaja Mednarodni svet za žita, bi bil zanjo skupni strošek teh ukrepov veliko višji, kot je strošek članarine.

5.2. Predvideni ukrepi in proračunske intervencije

Evropska skupnost letno plačuje članarino Mednarodnemu svetu za žita.

Članarine se plačujejo, dokler ES ostaja podpisnica sporazumov.

Evropska komisija polno prispeva pri prizadevanjih Mednarodnega sveta za žita in v celoti izkoristi prednosti članstva.

6. FINANČNI VPLIV

6.1. Skupni finančni vpliv na del B

Obveznosti (na tri decimalna mesta natančno): 0,775 milijona EUR za obdobje dveh let: 0,375 za 2009/2010 in 0,400 za 2010/2011.

6.2. Izračun

Odhodki, ki izhajajo iz uporabe obeh konvencij, se krijejo iz letnih prispevkov vseh članic Konvencije o žitih.

Vsak prispevek je določen v razmerju s številom glasov za zadevnega člana in sorazmerno z njegovo pomembnostjo na mednarodnem trgu.

V Konvenciji je skupno 2 000 glasov, od katerih jih ima Evropska unija po oceni 386 leta 2009/2010 in 2010/2011. Predvideni strošek za glas za leto 2009/2010 je 837 EUR, kar pomeni, da bo prispevek Skupnosti znašal 0,323 milijona EUR. Z upoštevanjem prilagoditve stroška za glas je predvideni strošek za leto 2010/2011 0,346 milijona EUR. Ti zneski so se povečali za 15 % varnostne rezerve (menjalni tečaji, nepričakovane spremembe v organizaciji itn.). Pri izračunih smo upoštevali menjalni tečaj 1,25 EUR = 1 GBP.

7. VPLIV NA ODHODKE ZAPOSLENIH IN UPRAVNE ODHODKE

7.1. Vpliv na človeške vire

Vrsta delovnega mesta | Osebje, potrebno za upravljanje ukrepa – obstoječi človeški viri | Skupaj | Opis nalog, ki izhajajo iz ukrepa |

Število stalnih delovnih mest | Število začasnih delovnih mest |

Uradniki ali začasno osebje | A B C | 0,2 0,1 – | – – – | 0,2 0,1 – | Priprava na udeležbo na zasedanjih Mednarodnega sveta za žita in nadaljevanje zasedanj |

Drugi človeški viri | – | – | – |

Skupaj | 0,3 | – | 0,3 |

7.2. Skupni finančni vpliv človeških virov

Vrsta človeških virov | Znesek (EUR) | Metoda izračuna |

Uradniki Začasno osebje | 36 600 | 0,3 x 122 000 |

Drugi človeški viri |

Skupaj | 36 600 |

8. SPREMLJANJE IZVAJANJA IN VREDNOTENJE

8.1. Spremljanje

Službe Komisije bodo polno sodelovale v upravnih odborih in v Svetu Mednarodnega sveta za žita; to so organi, pristojni za določitev proračunskih prispevkov.

Poročila o teh srečanjih in sklepih, sprejetih po posvetovanjih na teh srečanjih, so objavljena in so članom na voljo brezplačno.

9. UKREPI PROTI GOLJUFIJAM

Izvajanje in nadzor prispevkov ES se pregledajo v skladu s pravili, predvidenimi s Sporazumom Mednarodnega sveta za žita.

Posebni načini revizije in nadzora so določeni v pravni podlagi te mednarodne organizacije.

Račune te organizacije overi nepristranski zunanji revizor. Ta overitev se pristojnemu organu Mednarodnega sveta za žita predloži v potrditev in naknadno objavo.

[1] UL L 21, 27.1.1996, str. 47.

[2] UL L 21, 27.1.1996, str. 6.